**GUVERNUL REPUBLICII MOLDOVA**

**HOTĂRÂRE nr.**

**din 2023**

**privind aprobarea proiectului de lege pentru modificarea Legii nr. 139/2012 cu privire la ajutorul de stat**

Guvernul HOTĂRĂŞTE:

Se aprobă şi se prezintă Parlamentului spre examinare proiectul legii pentru modificarea Legii nr. 139/2012 cu privire la ajutorul de stat.

**Prim-ministru Dorin RECEAN**

**Contrasemnează:**

**Viceprim-ministru, ministrul**

**dezvoltării economice și digitalizării Dumitru ALAIBA**

**Ministrul finanțelor Veronica SIREȚEANU**

**Ministrul justiției Veronica MIHAILOV- MORARU**

**L E G E A**

**pentru modificarea Legii nr. 139/2012 cu privire**

**la ajutorul de stat**

Parlamentul adoptă prezenta lege organică.

**Art. I.** - Legea cu privire la ajutorul de stat nr. 139/2012 (Monitorul Oficial al Republicii Moldova, 2012, nr. 166-169a, art. 565), cu modificările ulterioare, se modifică după cum urmează:

1. Articolul 1:

la alineatul (1) cuvintele „cu excepția sectorului agricol,” se exclude.

se completează cu alineatul (11), cu următorul cuprins:

„(11) Prevederile prezentei legi nu se aplică produselor agricole stabilite în Anexa nr.1 la Acordul privind agricultura, ratificat prin Legea nr. 218/2001 pentru aderarea Republicii Moldova la Organizaţia Mondială a Comerţului.”

1. Articolul 3:

noțiunea „ajutor de minimis” va avea următorul cuprins:

*„ajutor de minimis –*ajutor al cărui sumă totală acordată per beneficiar, indiferent de forma acestuia şi de obiectivul urmărit, nu depășește într-o perioadă maximă de 3 ani cuantumul pragului de minimis de 5 000 000 lei per beneficiar. Valoarea totală a ajutorului de minimis acordate unei întreprinderi care prestează servicii de interes economic general nu depășește 10 000 000 lei pentru o perioadă de 3 ani, indiferent de forma acestuia. Valoarea totală a ajutorului de minimis acordat unei întreprinderi care efectuează transport de mărfuri în contul terților sau contra cost nu va depăși pragul de 2 700 000 lei pe durata a 3 ani.

se completează cu noțiuni noi cu următorul cuprins:

*„costuri eligibile* – consumuri şi cheltuieli stabilite de actele normative ale Consiliului Concurenţei ca consumuri şi cheltuieli ce îndeplinesc criteriile pentru a fi selectate şi acoperite din ajutorul de stat;”

*„intensitatea ajutorului* – valoarea actualizată a ajutorului exprimată ca procent din valoarea actualizată a costurilor eligibile, stabilite conform actelor normative adoptate de către Consiliul Concurenţei;”

*„data acordării ajutorului de stat* – data la care dreptul legal de a primi ajutorul este conferit beneficiarului;”

*„data plății ajutorului de stat* – data la care beneficiarul intră efectiv în posesia ajutorului;”

1. Legea se completează cu articolul 51, cu următorul cuprins:

„**Articolul 51.** Ajutorul de minimis

1. Ajutorul de minimis se acordă pentru categoriile de ajutor de stat prevăzute la art. 5 alin. (1).

(2) Procedura de acordare a ajutorului de minimis, interdicțiile de acordare a ajutorului de minimis, elementele obligatorii a schemelor de ajutor de minimis, modalitatea de calificare a ajutorului de minimis, cumulul și evidența ajutorului de minimis acordat sunt prevăzute în Regulamentul privind ajutorul de minimis aprobat prin hotărârea Plenului Consiliului Concurenței.

(3) Furnizorul de ajutor de minimis, până la data acordării ajutorului de minimis informează în scris beneficiarii despre intenția de acordare a ajutorului de minimis și verifică respectarea pragului de minimis a ajutorului acordat în perioadă de 3 ani consecutivi.”

4. Articolul 6 se completează cu alineatul (4), cu următorul cuprins:

„(4) Elaborarea actelor juridice de acordare a ajutoarelor de stat și schemelor de ajutor de minimis sunt precedate de efectuarea studiilor de cercetare în scopul fundamentării necesităţii acestora. Actele juridice prin care se intenționează să se acorde ajutoare de stat și scheme de ajutor de minimis trebuie să prevadă cel puțin următoarele elemente:

a) obiectivul;

b) temeiul legal;

c) forma acordării ajutorului;

d) beneficiarii;

e) perioada de aplicare;

f) bugetul alocat în acest scop;

g) mecanismul de monitorizare a ajutorului acordat.”

5. Legea se completează cu articolul 81,cu următorul cuprins:

**„Articolul 81.** Notificarea simplificată

(1) Prin formularul de notificare simplificată, aprobat de către Consiliul Concurenței, prin hotărâre, se notifică următoarele modificări ale ajutorului existent:

a) creşterea bugetului unei scheme de ajutor existent autorizat cu peste 20%;

b) prelungirea valabilităţii unei scheme de ajutor existent autorizate cu până la 6 ani, cu/sau fără o creştere a bugetului;

c) adoptarea unor criterii mai stricte de aplicare a unei scheme de ajutor autorizate, reducerea intensităţii ajutorului sau reducerea costurilor eligibile.

 (2) După examinarea notificării simplificate, Consiliul Concurenţei adoptă o decizie în conformitate cu prevederile art. 10 alin. (2) în termen de o lună din ziua recepţionării notificării complete.

(3) Procedura de notificare simplificată nu se aplică în cazul notificării modificărilor aduse schemelor de ajutor pentru care furnizorii de ajutor de stat nu au prezentat informațiile conform art. 19 alin. (3), cu excepţia cazului în care informațiile au fost prezentate în acelaşi timp cu notificarea.”

6. A**rticolul 10**:

la alineatul (2) în partea introductivă, sintagma „ia una dintre următoarele decizii” se exclude;

la alineatul (2) la literele a) și b) se completează cu cuvântul „ia” înainte de cuvântul „decizia”;

la alineatul (2) litera c) va avea următorul conținut:

”c) dispune inițierea investigației,dacămăsura de sprijin propusă prezintă îndoieli privind compatibilitatea acesteia cu mediul concurenţial normal.”

la alineatul (3) după cuvântul „ziua” se completează cu cuvintele „următoare a”.

se completează cu alineatul (7), cu următorul cuprins:

„(7) Furnizorul şi/sau iniţiatorul ajutorului de stat pot retrage notificarea în timp util, înaintea adoptării unei decizii de către Consiliul Concurenţei. După retragerea notificării, Consiliul Concurenţei închide procedura de examinare a notificării cu informarea furnizorului şi/sau iniţiatorului ajutorului de stat, printr-o scrisoare.”

7. Articolul 11:

articolul va avea următoarea denumire:

„**Articolul 11.** Procedura de investigație”

la alineatul (1):

cuvintele „examinarea cazurilor de încălcare a” se substituie cu cuvintele „investigație ale presupuselor încălcări ale”;

textul „120 de zile lucrătoare” se substituie cu textul „18 luni de la inițierea procedurii”;

alineatul (2) partea introductivă va avea următorul cuprins:

„(2) După efectuarea investigației, Consiliul Concurenţei:

alineatul (2):

la literele a)-c) se completează cu cuvântul „ia” înainte de cuvântul „decizia”;

la litera d) va avea următorul conținut:

„d) ia decizia prin care se constată că ajutorul este incompatibil cu mediul concurențial normal și afectează aplicarea corespunzătoare a acordurilor internaționale la care Republica Moldova este parte (decizie negativă).”

se completează cu litera e), cu următorul cuprins:

„e) ia decizia de încetare a investigației.”

alineatul (3) va avea următorul cuprins:

„(3) Furnizorul şi/sau iniţiatorul ajutorului de stat pot retrage notificarea în timp util, înaintea adoptării unei decizii conform alin. (2) lit. a)-d). După retragerea notificării, Consiliul Concurenţei închide procedura de investigație prin decizie.”

la alineatul (4) cuvintele ”examinare a cazului de încălcare a legislaţiei” se substituie cu cuvântul ”investigație”.

8. Articolul 13:

la alineatul (1) cuvintele „examinare a cazului de încălcare a legislaţiei din domeniul ajutorului de stat” se substituie cu cuvântul „investigație”.

la alineatul (3) după cuvintele „furnizorului şi/sau iniţiatorului ajutorului de stat” se completează cu cuvintele „în termenul stabilit de Consiliul Concurenței în decizia emisă”.

9. Articolul15 la alineatul (1) textul „bază (rotunjită pînă la următorul procent întreg), stabilită de Banca Naţională a Moldovei în luna noiembrie a anului de gestiune precedent, aplicată la operaţiunile de politică monetară pe termen scurt, majorată cu 5 puncte” se substituie cu cuvintele „referință stabilită de actul normativ al Consiliului Concurenței calculată în baza metodologiei aprobate prin hotărârea Plenului.”

10.Articolul 18 alineatul (1) va avea următorul cuprins:

„(1) Consiliul Concurenţei publică pe pagina sa oficială web, informaţii cu privire la notificările complete şi dispozițiile de iniţiere a investigației şi pune la dispoziţia persoanelor interesate informaţiile solicitate.”

11. Articolul 21:

se completează cu alineatele (21)și (22), cu următorul cuprins:

„(21) Publicarea de către Consiliul Concurenței pe pagina sa oficială web a conținutului integral al deciziilor adoptate în temeiul prezentei legi prezintă un interes major. Cererile de tratament confidențial pot fi acceptate numai în cazurile în care este motivată necesitatea protejării secretelor comerciale sau a altor informații confidențiale care presupun o protecție similară. Examinarea cererilor referitoare la tratamentul confidențial al informaţiilor se efectuează în conformitate cu prevederile Legii concurenței nr. 183/2012.

(22) În sensul prezentei legi, următoarea informație nu poate fi tratată ca informație confidențială:

a) informațiile disponibile public, inclusiv cele disponibile doar contra cost, prin servicii specializate de informare sau informațiile care reprezintă cunoștințe comune specialiștilor dintr-un anumit domeniu.

b) informațiile istorice, în special informațiile mai vechi de 5 ani;

c) informațiile statistice;

d) denumirea beneficiarilor ajutorului, sectorul de activitate, scopul și valoarea ajutorului.”

alineatul (3) va avea următorul conținut:

„(3) Consiliul Concurenţei întocmeşte și prezintă anual până la data de 31 decembrie, Parlamentului şi Guvernului, un raport anual privind ajutoarele de stat acordate pentru anul precedent.”

**Art. II. -** Dispoziții finale și tranzitorii

(1) Prevederile prezentei legi intră în vigoare în termen de o lună de la data publicării în Monitorul Oficial al Republicii Moldova, cu excepția prevederilor ce țin de modificarea noțiunii de „ajutor de minimis” din art. 3 al Legii nr. 139/2012 cu privire la ajutorul de stat, care se pun în aplicare cu începere de la 1 ianuarie 2024.

(2) Consiliul Concurenței, în termen de 6 luni de la data publicării prezentei legi va aduce actele sale normative în concordanță cu prezenta lege.